මේ සතිය ආරම්භ කරමින් වෙනදා මෙන් ජාතික වැඩසටහනක් ක්‍රියාත්මක නොකරන බවත් ඒ වෙනුවට රට පුරා සියලුම ප්‍රදේශවල මේ වැඩසටහන සියලුදෙනා එක්ව ක්‍රියාත්මක කරන බවත් සෞඛ්‍ය ඇමැති මෛත්‍රීපාල සිරිසේන මහතා ප්‍රකාශ කරයි.සෞඛ්‍ය ඇමැතිවරයා ඇතුළු අමාත්‍යාංශයේ නිලධාරි කණ්ඩායමක් රට පුරා පිහිටි සෞඛ්‍ය වෛද්‍ය නිලධාරි කොට්ඨාසවලට අහඹු ලෙස දැනුම්දීමකින් තොරව ගොස් මදුරු මර්දන වැඩසටහන ක්‍රියාත්මක වන්නේද කියා අධීක්ෂණය කිරීමට ද නියමිතය.ඩෙංගු මදුරු වසංගත තත්ත්වය වෙනදාට වඩා ඉදිරි කාලය තුළදී හිස එසවීමේ අවදානමක් පවතින නිසා මෙවැනි මදුරු මර්දන සතියක් ක්‍රියාත්මක කිරීමට සෞඛ්‍ය අමාත්‍යාංශය පියවර ගෙන තිබේ.මදුරුවන් බෝ විය හැකි ස්ථාන විනාශ කරමින් පිරිසිදු පරිසරයක් පවත්වා ගැනීම මඟින් ඩෙංගු මදුරු වසංගතය මර්දනය කළ හැකි බවත් ඒ නිසා තමා ජීවත්වන පරිසරය නිතරම පිරිසිදුව පවත්වා ගත යුතු බවත් අමාත්‍යාංශය සඳහන් කරයි..